Unión del Pueblo Navarro (UPN) talde parlamentarioari atxikitako foru parlamentari Félix Zapatero Soria jaunak 11-24/PES-00417 galdera egin du, idatziz erantzun dakion, JPI Consultores SL enpresa aholku-emailearen parte hartzeari buruz. Hona hemen Landa Garapeneko eta Ingurumeneko kontseilariak horri buruz ematen dion informazioa:

**1. Zer eginkizun izanen du enpresa aholku-emaile horrek?**

Klima Aldaketaren Nafarroako Herritar Batzarra arautzen duen Landa Garapeneko eta Ingurumeneko kontseilariaren maiatzaren 7ko 142E/2024 Foru Aginduaren 41.b) artikuluan jasotakoak.

**2. Nola esleitu da horren kontratazioa?**

 Kontratazioa egiteko deialdia egin zitzaien zeregin hori egiteko gaitzat jotzen ziren bi enpresari. Biek aurkeztu zuten eskaintza ekonomikoa eta JPIk, gainera, eskaintza ekonomikoa eta teknikoa aurkeztu zituen. Bien zenbatekoa eta JPIren eskaintza teknikoa baloratu ondoren, Ingurumen Zuzendaritza Nagusiak erabaki zuen hori egokia zela zereginak eskatzen zituen eskakizun teknikoetarako, eta, horrez gain, merkeagoa zen Kaizen Eureka enpresak egindakoaren aldean; beraz, hori aukeratu zen.

[Hori guztia bat etorriz Kontratu Publikoei buruzko apirilaren 13ko 2/2018 Foru Legearen 81. artikuluan ezarritakoarekin](https://www.lexnavarra.navarra.es/detalle.asp?r=5950031).

**3. Zein da kontratazio horren zenbatekoa?**

14.850 euro.

Hori guztia jakinarazten dut, Nafarroako Parlamentuko Erregelamenduaren 15. artikuluan ezarritakoa betez.

Iruñean, 2024ko urriaren 29an

Landa Garapeneko eta Ingurumeneko kontseilaria: José María Aierdi Fernández de Barrena